"Setswana Puo ya Gae (HL)/P3 13 DBE/Ngwanaitseele 2019 NSC – Kaedi ya go tshwaya Se se lebeletsweng go tswa mo motlhatlhojweng:  Diaterese tse pedi (ya mokwadi le moamogedi).  Setlhogo sa lekwalo le ditumediso di kwalwe.  Tlhagiso ya maitlhomo a go kwala lekwalo la tebogo.  A leboge mokhuduthamaga ka tiro e e manontlhotlho ya go thankgolola leano la tshireletso mo dikolong a bo a mo itumelele.  Bokhutlo e nne jo bo maleba ka se se solofetsweng.  Tlhagiso ya leina/ditlhakaina, sefane le dinomoro tsa mogala. [25] 2.3 LENANEOTEMA LE METSOTSO YA KOPANO Lenaneotema le metsotso ke karolo ya botlhokwa ya go tlhaeletsana. Ke kitsiso le kgobokanyo ya dintlhakgolo tse go tlileng go buiwa ka ga tsona mo kopanong e e rileng. E thusa batlapitsong go itse se ba se bilediwang le gore ba tle ba ipaakantse. Dintlha tse di tshwanetseng go elwa tlhoko fa go tshwaiwa lenaneotema le metsotso ya kopano:  Taletso ya kopano e e nang le tshedimosetso ka ga letlha, lefelo, nako e tshwanetse go kwalwa.  Letlha le lenaneotema le tswang ka lona le se ka la atamelana le letlha la kopano.  Dintlha tsa kopano di ka nna teng gore lenaneotema le se ka la fetolwa ka nako ya kopano.  Metsotso e tlhagise ka boripana ditshwetso tse di tshotsweng ka ga dintlha tse di tlotlilweng.  Dintlha tsa metsotso di nyalane le lenaneotema.  Kwala metsotso ka pakapheti.  Palo ya mafoko a lenaneotema le metsotso e nne 180–200 diteng fela. Se se lebeletsweng mo motlhatlhojweng:  Tlhagisa leina la setlamo/setheo kwa godimo ga lenaneotema.  Kwala letlha le lenaneotema le tswang ka lona.  Dintlha tsa se se tlaa buiwang kwa kopanong, di rulaganngwe ka botlhokwa jwa tsona.  Nako, letlha le lefelo la kopano di tlhagisiwe mo lenaneotemeng.  Metsotso e nne le setlhogo se se tllhagisang leina la setlamo/setheo.  Tlhagisa letlha, nako le lefelo le kopano e tshwerweng ka lona.  Tlhagisa dintlha tse di tšhotlhilweng kwa kopanong.  Tlhagisa tshobokanyo ya se se tshikintsweng le se go dumalanweng ka sona.  Letlha la kopano e e latelang le tlhagisiwe.  Motseketletso ka modulasetulo, mokwaledi le letlha [25] Kwalololo e ileditswe"